### Beslutningstema

Teknik- og Miljøudvalget skal vedtage at gøre *Tillæg til Fællesregulativ vedrørende sejlads på de sønderjyske amtsvandløb (Sejladsregulativ) - SUP-sejlads på [adresse]* permanent.

### Historik

Indtil nu har sejlads med Stand Up Paddleboard (SUP) på en strækning af [adresse] i [adresse] været tilladt i en 3-årig prøveperiode. Udvalget besluttede på møde den 14. januar 2025 at videreføre den nuværende mulighed for SUP-sejlads på en 800 meter lang strækning af [adresse] i [adresse].

### Sagsfremstilling

Sejlads med Stand Up Paddleboard (SUP) blev i 2022 tilladt i en 3-årig prøveperiode frem til 15. juli 2025. Tilladelsen gjaldt for en strækning på 800 meter af [adresse] i [adresse] mellem [adresse] og jernbanebroen øst for Tønder. De særlige regler for SUP-sejlads er angivet i *Tillæg til Fællesregulativ vedrørende sejlads på de sønderjyske amtsvandløb (Sejladsregulativ) - SUP-sejlads på [adresse]*. Tillægget omfattede også mulighed for sejlads med vandcykler.

Efter at Teknik- og Miljøudvalget besluttede at videreføre tillægget, har der været et forslag om at gøre tillægget permanent i offentlig høring i 8 uger. Der var ingen bemærkninger til forslaget om at gøre Ulrik Ravn permanent.

Forvaltningen har herefter tilpasset tillægget, så Ulrik Ravn kan blive videreført uændret. Der er ikke foretaget ændringer af de bestemmelser, der har været gældende for sejladsen i den 3-årige prøveperiode. Tillægget indeholder derfor fortsat begrænsninger i sejlads med SUP (og vandcykler) hen over året og hen over døgnet, ligesom der fortsat skal være en afstand på 3 meter til den vestlige bred langs den beboede strækning, der maksimalt må være 15 fartøjer på vandet ad gangen, og der er ét sted, hvor SUP må sættes i og tages op igen. Den eneste ændring af tillægget er, at der ikke længere er tidsbegrænsning på, hvor længe tillægget gælder.

En del af tillægget er en redegørelse og konsekvensvurdering af SUP-sejlads i [adresse], samt en screening efter Miljøvurderingsloven. Redegørelsen for konsekvenser er uændret i forhold til den 3-årige tilladelse, idet redegørelse og screening ikke beroede på, at tilladelse og tillæg omhandlede en 3-årig prøveperiode for SUP-sejlads.

Den permanente mulighed for SUP-sejlads understøtter Tønder Kommunes facilitetsstrategi, der går ud på at understøtte muligheden for at være aktiv udendørs. Muligheden for SUP-sejlads understøtter også Verdensmål 3 - Sundhed og Trivsel.

Med Teknik- og Miljøudvalgets vedtagelse, kan det tilpassede *Tillæg til Fællesregulativ vedrørende sejlads på de sønderjyske amtsvandløb (Sejladsregulativ) - SUP-sejlads på [adresse]* gøres permanent, med ikrafttrædelse efter klagefristens udløb den 16. september 2025.

### Økonomi

Vedtagelse af tillægget til Sejladsregulativet vil medføre udgifter til at opdatere den nødvendige skiltning om de særlige regler for SUP-sejlads. Udgifterne kan afholdes indenfor nuværende driftsbevilling.

### Lovgrundlag

Vandløbsloven og Miljøvurderingsloven.

### Indstilling Fagchefen for Teknik og Miljø indstiller,

at Teknik- og Miljøudvalget vedtager at gøre *Tillæg til Fællesregulativ vedrørende sejlads på de sønderjyske amtsvandløb (Sejladsregulativ) - SUP-sejlads på [adresse]* permanent, og

at Tillægget gøres permanent med ikrafttrædelse den 16. september 2025.

### Beslutning

Indstillingen godkendt.